Document ID: 32013R0870

A TANÁCS 870/2013/EU RENDELETE
(2013. július 9.)
a 2866/98/EK rendeletnek az euro lettországi átváltási árfolyama tekintetében történő módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 140. cikke (3) bekezdésére,
tekintettel az Európai Bizottság javaslatára,
tekintettel az Európai Központi Bank véleményére,
mivel:
(1)
Az euro és az eurót bevezető tagállamok pénznemei közötti átváltási árfolyamokról szóló, 1998. december 31-i 2866/98/EK tanácsi rendelet (1)1999. január 1-jei hatállyal megállapítja az átváltási árfolyamokat.
(2)
A 2003. évi csatlakozási okmány 4. cikkének megfelelően Lettország az Európai Unió működéséről szóló szerződés 139. cikkének (1) bekezdése szerinti eltérésben részesülő tagállam.
(3)
Az euro Lettország általi, 2014. január 1-jén történő bevezetéséről szóló, 2013. július 9-i 2013/387/EU tanácsi határozat (2) alapján Lettország teljesíti az euro bevezetéséhez szükséges feltételeket, és 2014. január 1-jei hatállyal megszűnik a Lettország számára biztosított eltérés.
(4)
Az euro Lettországban történő bevezetéséhez meg kell állapítani az euro és a lett lat közötti átváltási árfolyamot. A megállapított átváltási arány szerint 0,702804 lett lat ér 1 eurót, ami megfelel a lat árfolyam-mechanizmus (ERM II) szerinti jelenlegi középárfolyamának.
(5)
Ezért a 2866/98/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
A 2866/98/EK rendelet 1. cikke a következő sorral egészül ki a ciprusi fontra és a luxemburgi frankra vonatkozó átváltási árfolyam között:
„= 0,702804 lett lat”.
2. cikk
Ez a rendelet 2014. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. július 9-én.

Labels: 2
18